Okresná prokuratúra Lučenec 
F. Lehára 12, 984 80 Lučenec 1

Sp. zn. : 1 Pv 300/13/6606	Lučenec, 9.8.2013
EEČ : 2-47-150-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno c Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Lučenec
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
ako otec maloletého syna XXXXX, nar. 11.08.2009, hoci je podľa právoplatného rozsudku Okresného súdu v Lučenci č.k. 11/P/406/2010 z 30.09.2010 počnúc dňom 11.08.2009 povinný platiť výživné na syna XXXXX mesačne v minimálnom rozsahu rovnajúceho sa 30 % zo sumy životného minima na nezaopatrené, neplnoleté dieťa podľa osobitného zákona vždy mesačne predom do 15-teho dňa toho ktorého mesiaca k rukám matky dieťaťa XXXXX, nar. XXXXX z Lučenci, takto uloženú povinnosť v Lučenci a inde riadne, pravidelne neplnil a za obdobie od 01.09.2011 do 03.06.2013 dlhoval XXXXX na výživnom celkovú sumu 433,15 € a ktorého konania sa dopustil i napriek tomu, že bol trestným rozkazom Okresného súdu v Lučenci č.k. 2T/163/2011 zo dňa 28.07.2011 právoplatným dňa 16.08.2011 uznaný vinným z prečinu zanedbania povinnej výživy podľa § 207 ods. 1 Trestného zákona a bol mu uložený trest odňatia slobody v trvaní 4 mesiace s podmienečným odkladom jeho výkonu na skúšobnú dobu v trvaní 1 rok,  

lebo zanikla trestnosť činu

Odôvodnenie:
	Proti obvinenému XXXXX bolo vyšetrovateľom PZ, OR PZ v Lučenci  vedené trestné stíhanie  pre prečin zanedbania povinnej výživy podľa § 207 ods. 1, ods. 3 písm. c/  Tr. zák. na tom skutkovom základe, ktorý je uvedený vo výrokovej časti tohto uznesenia. 
	Po ukončení vyšetrovania vyšetrovateľ PZ predložil vyšetrovací spis spolu s návrhom na zastavenie trestného stíhania v zmysle § 215 ods. 1 písm. h/ Tr. por. s poukazom na ustanovenie § 86 písm. a/ Tr. zák. Po preskúmaní vyšetrovacieho spisu som zistil, že predmetný návrh je dôvodný.
	Obvinený XXXXX vo svojej výpovedi uviedol, že si je vedomý vyživovacej povinnosti voči svojmu maloletej synovi XXXXX. 
	Výpoveď obvineného potvrdila poškodená matka maloletých detí XXXXX, ktorá na čísle listu 30 vypovedala, že otec maloletých detí zameškané výživné a tiež bežné výživné uhradil v plnej výške a bežné výživné uhradil aj za mesiac august a september 2013. Zároveň poškodená uviedla, že neplnenie vyživovacej povinnosti obvineným nemalo trvalo nepriaznivé následky na výchovu a život detí.  	 
	Podľa § 86 písmeno a/ Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvale nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. Podľa § 215 odsek 1 písmeno h/ Trestného poriadku prokurátor zastaví trestné stíhanie ak zanikla trestnosť činu. 
Keďže obvinený XXXXX možnosť ustanovenia § 86 písmeno a/ Trestného zákona a  svoju vyživovaciu povinnosť dodatočne splnil, bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Pavol Porubský
prokurátor